

**Республикалық Жол қорының мәселелерi**

Қазақстан Республикасы Үкiметiнiң қаулысы 1997 жыл 4 наурыздағы N 292

      Алматы қаласының темiр жол станцияларына, әуежайларға, мәдени
орталықтар және тарихи ескерткiштерге кiрмелердi қамтамасыз ететiн
автомобиль жолдарының құрылысын салуды, жөндеу мен ұстауды
қаржыландыру мақсатында Қазақстан Республикасының Үкiметi қаулы
етедi:

      1. Алматы қаласының әкiмi "Жол қоры туралы" Қазақстан
Республикасы Президентiнiң 1995 жылғы 21 желтоқсандағы N 2701
 U952701\_

Заң күшi бар Жарлығына сәйкес 1997 жылы Алматы қаласында орналасқан
төлемшiлерден республикалық Жол қорына төлемдердiң түсуiн қамтамасыз
етсiн.

      2. Қазақстан Республикасы Көлiк және коммуникациялар министрлiгi

Алматы қаласының әкiмiне 1997 жылдың 1 наурызындағы жағдай бойынша
төлемдердiң жеке шоттарын берудi бiр апта мерзiмде жүзеге асырсын.
 3. Алматы қаласының әкiмi:
 Қазақстан Республикасы Көлiк және коммуникациялар министрлiгiмен
бiрлесiп, республикалық Жол қоры қаражатын бөлудiң және есеп ұсынудың
тетiгiн әзiрлесiн;
 республикалық Жол қорынан түскен қаражаттың мақсатты пайдалануын
қамтамасыз етсiн.

 Қазақстан Республикасының
 Премьер-Министрi

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК